**ПРЕССЪОБЩЕНИЕ**

ОБЩИНА КРИВОДОЛ в партньорство със „СОНИК СТАРТ”ООД – София,изпълнява договор по проект **„Независим живот за гражданите на Криводол”** за безвъзмездна финансова помощ BG05M9OP001-2.002-0127-C001 по процедура за директно предоставяне BG05M9OP001-2.002„Независим живот“, приоритетни оси „Намаляване на бедността и насърчаване на социалното включване”.

Общата му стойност на договора е 499 298,20 лв. (безвъзмездна финансова помощ), осигурена от Европейския социален фонд чрез Оперативна програма „Развитие на човешките ресурси 2014-2020 г.”, по схема за безвъзмездна финансова помощ BG05M9OP001-2.002 „Независим живот”.

Той е насочен към предоставяне на почасови социални услуги в домашна среда на лица с трайни увреждания, включително на деца, както и на възрастни хора над 65 г. , които са в пълна или частична невъзможност да се самообслужват.

Основната цел на проекта е преодоляване на социалното изключване и бедността, чрез подобряване качеството на живот и достъпа до социални услуги. Видовете социални услуги включват услуги за комунално - битовите дейности (домашен помощник), услуги за социално включване (социален асистент), услуги за психологическа подкрепа(психолог).

За периода 28.03.2016г. до 31.01.2017г. от социалната услуга „социален асистент” или „домашен помощник” са се възползвали 104 броя потребители видно от Регистъра по чл.40д - ППЗСП. Месечните ползватели на социалните услуги са 80 броя. От началото на изпълнението на проекта 22 броя потребители са напуснали участието си поради настъпила смърт и 2 броя потребители са си сменили адреса на местоживеене в друга община.

##### През месеците ноември и декември 2016 г. и януари 2017 г. са извършени 247 броя проверки от екипа по управление на проекта по отношение на предоставянето на услугите и спазването на заложените дейности по договорените услуги.

##### Резултатите от проверките:

##### Относно процеса по предоставянето на социалната услуга.

##### Социалните услуги се предоставя много добре, съгласно индивидуалните потребности на потребителите.

##### Относно изпълнението на конкретните заложени дейности.

##### Конкретните заложени дейности се изпълняват добре, съгласно разработени индивидуални планове на всеки потребител.

##### Други */данни, споделени от потребител, по отношение предоставяните му социални услуги/*

##### Потребителите изказват задоволство от социалните услуги, които са договорени и ползват.

##### Констатирани проблеми и предприети мерки за отстраняването им от екипа на общината.

##### При извършените проверки на място в дома на потребителите не бяха констатирани проблеми.

Дейностите по проекта утвърждават модела за предоставяне на почасови услуги в общността в домашна среда на общинско ниво, намаляват безработицата и създават нови работни места в сектора на социалната икономика чрез повишаване на професионалните умения и мотивация на обучени безработни лица.

**ЕКИП ЗА УПРАВЛЕНИЕ НА ПРОЕКТА**

**ОБЩИНА КРИВОДОЛ**